WEN

**WEN** (vlastným menom **Patrik Luterán**; * 11. jún 2001, Michalovce) je slovenský raper, spevák a autor textov z Michaloviec. Je členom kreatívneho kolektívu WeLoveVerySimple (WLVS), ktorý predstavuje novú generáciu východoslovenskej hip-hopovej scény. Jeho hudba kombinuje prvky alternatívneho rapu, trapu a R&B.

## Život a kariéra

### Začiatky (2019 – 2020)
WEN pochádza z Michaloviec, kde vyrastal a navštevoval rovnakú školu ako Saul, jeden z najvýraznejších slovenských spevákov. Na jeho tvorbu mala výrazný vplyv skupina Khans (neskôr základ WLVS) a ich hudba. K rapovaniu sa dostal počas štúdia na strednej škole, kde začal písať prvé texty a experimentovať s nahrávaním.

V roku 2019 vydal svoje prvé single „101“, „Ligot“, „Zlato Na Chrup“ a „Mono de Luxe“. V roku 2020 vydal EP *La Bohème*, ktoré obsahovalo skladbu „Rhynia Major“, a debut album *WHEN?*. V tom istom roku vydal úspešné single „A la Panther“, „Uno Momento“, „Fialovytown“ a „Para Siempre“.

### Trilógia Tiene Svetla (2021 – 2024)
V roku 2021 začal pracovať na konceptuálnom projekte trilógie Tiene Svetla. Prvá časť *Tiene Svetla: Chapter 1* vyšla ako EP v roku 2021. Hudobný magazín Kapitál ho v tomto období označil za predstaviteľa introspektívneho smeru v slovenskom rape.

Druhá časť trilógie *Tiene Svetla: Chapter 2* vyšla v roku 2022. Album obsahoval hity ako „Para Siempre“ a „B. Blanco“, ktoré WEN predstavil aj na živých vystúpeniach v rámci WLVS.

V roku 2023 vydal album *EAST SIDE SOUND* s Porsche Boyom. Album obsahuje hity ako „lowkey“ či „mhm“. Pokračoval v spolupráci s rôznymi interpretmi, „Python“ so Sameyom, „Ceresne Na Top“ s Hasanom.

Trilógiu uzavrel v roku 2024 albumom *LiGHT BLUE*. Album je záverečnou časťou trilógie Tiene Svetla a prináša zvukovú rozmanitosť, prekvapivé beat switche, sonické prvky v produkcii a rôzne featy. Na albume spolupracoval s Benjamínom Zoľákom, ktorý podľa WENových slov fungoval ako „taste maker“.

### Súčasnosť a pokračovanie s WLVS (2025)
V roku 2025 vydal EP *Raputacia* a *Chrömöve Bratstvö*. EP *Raputacia* obsahuje produkciu od NobodyListen a Elissia, pričom úvodná skladba obsahuje výrazný beat switch a outro vstup Saula. Pokračoval v spolupráci so Sameyom na singli „R!p“.

WEN oznámil aj pripravovaný album EAST SIDE SOUND 2 s Porsche Boyom. Album má „fresh“ zvuk a texty sa zameriavajú nielen na osobný život Wena a Porsche Boya, ale aj na život ľudí na východnom Slovensku a problémy, s ktorými sa každodenne stretávajú.

## WLVS kolektív
WEN je aktívnym členom kolektívu WeLoveVerySimple (WLVS), ktorý vznikol z hudobného tria KHANS (Saul, Nuri, Nicholas Naison). K trojici sa postupne pridali ďalší interpreti z východného Slovenska ako raperi Taomi a WEN, producent Hujdy a rapper Porsche Boy. Kolektív je známy svojimi koncertami v Kulturparku v Košiciach, kde od roku 2016 pravidelne organizujú podujatia WLVS LIVE.

## Koncertná činnosť
WEN pravidelne vystupuje na východoslovenských koncertoch a festivaloch. V júli 2022 vystúpil na WLVS LIVE 003 v Košiciach. V roku 2024 vystúpil na S.A.M.O Tour po boku Saula, kde mal zastávky v Prahe a po celom Slovensku.

WLVS kolektív vystupoval aj na festivale Grape v auguste 2022 v Trenčíne. V rokoch 20232025 pokračovali s koncertmi WLVS LIVE 004, 005 a 006 v Košiciach.

## Hudobný štýl
WEN sa vyznačuje autentickým, melancholickým prejavom a prepojením spevu s rapom. Jeho texty často reflektujú osobné témy, duševné rozpoloženie a východoslovenskú identitu. Hudobní publicisti ho zaradili medzi výrazných predstaviteľov slovenskej alternatívnej hip-hopovej scény.

## Diskografia

### Štúdiové albumy
* *WHEN?* (2020)
* *Tiene Svetla: Chapter 2* (2022)
* *EAST SIDE SOUND* (2023)
* *LiGHT BLUE* (2024)
* EAST SIDE SOUND 2 (2025)

### EP a projekty
* *La Bohème* (EP, 2020)
* *Tiene Svetla: Chapter 1* (EP, 2021)
* *Chrömöve Bratstvö* (EP, 2025)
* *Raputacia* (EP, 2025)

### Single
* „Mono de Luxe“ (2019)
* „Zlato Na Chrup“ (2019)
* „Ligot“ (2019)
* „101“ (2019)
* „Para Siempre“ (2020)
* „Fialovytown“ (2020)
* „Uno Momento“ (2020)
* „A la Panther“ (2020)
* „DORY“ (2021)
* „my y“ (2021)
* „B.Blanco“ (2022)
* „mhm“ (s Porsche Boyom, 2022)
* „Amore mio“ (s metyou, 2023)
* „Ceresne Na Top“ (s Hasanom, 2023)
* „TOUR LIFE FREESTYLE“ (s Porsche Boyom, 2023)
* „LOWKEY“ (s Porsche Boyom, 2023)
* „Python“ (so Sameyom, 2023)
* „blök“ (s Nurim, 2024)
* „Gerard“ (2024)
* „Komplet“ (2025)
* „R!p“ (so Sameyom, 2025)

## Referencie

## Externé odkazy
* Oficiálny web
* Diskografia v hudobnej databáze Discogs

Kategória:Osobnosti z Michaloviec
Kategória:Slovenskí speváci
Kategória:Slovenskí reperi
Kategória:Hip-hop na Slovensku